**Ålgård gamle kirke** er en langkirke i sentrum av Ålgård som ble bygget i 1917 og har plass til 253. Den ble viglet 11. mai 1917. Arkitekt var Ole Stein. Kirken ble oppført som kapell med pengestøtte fra De Forenede Ullvarefabrikker, men navnet ble senere endret til kirke.

Kirkebygget
-----------

«Oppstandelsen» av Erling Hodne
Få år etter at den ble oppført, begynte veggene i skipet å bule utover. Det ble satt inn en midlertidig løsning med tverrstag inne for å hindre at den falt sammen. Slik står kirken fremdeles.

I 2015 ble kirken avløst av en ny kirke. Det har vært foreslått å rive den gamle kirken, men per 2017 er det fortsatt uvisst hva som vil skje med den.

Sivilarkitekt Ole Serinius Trodahl og bygningsantikvar Carl Egil Buch har i Gjesdalbuen talt for å bevare kirken og mot menighetens ønske om å rive kirken for å få en funksjonsdyktig kirke i sentrum av Ålgård.

Historie
--------

Etterhvert som befolkningen på Ålgård vokste på 1870–tallet, vokste det frem et ønske om egen kirke. Reisen til Gjesdal kyrkje vinterstid kunne være strabasiøs. I 1910 satte ledelsen i DFU av penger til et kirkefond. Kallskapellan i Lye, T.B. Ekeland, skrev i et skrift utgitt til vigslingen i 1917 at:

«*De største beløp på listene er tegnet av de herrer Nilssen privat. Men man lægger med glæde merke til at ogsaa folk ellers paa Aalgaard efter evne villig har git til kirken, og det er ikke ubetydelige summer. Det viser at interessen for kirken er almindelig.*»
Arbeidsgruppen for kirken som møttes for første gang 12. april 1913 bestod av Nils Nilssen, Hans Nilssen, Thv. Nilssen, T.S. Ålgård, Ole Sivertsen og kallskapellan Hesla. Arkitekt Ole Stein ble bedt om et forslag og prisantydning. Pristilbudene kom til slutt på 28 975 kr og grunnsteinen ble lagt ned 20. mars 1916.

Opprinnelig hadde kirken to skorsteiner og to store ovner til oppvarming. Disse stod der salmetavlene henger i dag. Ovnene og skorsteinene ble fjernet i 1960. Da hadde kirken blitt oppvarmet med elektrisk strøm siden 1946. Elektrisk belysning hadde kirken fra den ble bygget. Veggen bak alteret hadde opprinnelig fem vinduer, disse ble tettet i 1960. Altertavlen kom på plass i 1969 og er laget av Erling Hodne.

Det ble plassert tre stålstag på tvers av kirkerommet i 1928 på grunn av at det ble bygget en enklere takkonstruksjon en det arkitekten hadde lagt opp til.

Referanser
----------

1. ↑  Menighetsblad nr. 1/2017 for Ålgård menighet, s. 11.
2. ↑  Gjesdalbuen, *Ålgård kapellkirke 1917 – litt historie*, 1. februar 2007

Litteratur
----------

* Gjesdalbuen, *Ålgård kapellkirke 1917 – litt historie*, 1. februar 2007

Eksterne lenker
---------------

* (no) «Ålgård gamle kirke». *Kirkesøk*. Den norske kirke.
* «Et praktfullt bygg»[*død lenke*] Artikkel i Gjesdalbuen, 2006
* «Ny kirke på Ålgård i 2012» Artikkel Stavanger Aftenblad 2006
* Ålgård menighet
* «Ålgård gamle kirke». *Kulturminnesøk*. Riksantikvaren – Direktoratet for kulturminneforvaltning.

| * v
* d
* r
Kirkearkitektur |
| --- |
| Kirkebygningen | 
* Apside
* Arkade
* Galleri
* Kapittelhus
* Kirkeskip
* Klerestorium
* Kor
* Krypt
* Kryss
* Midtskip
* Narthex
* Oktogon
* Omgang
* Sakristi
* Sideskip
* Skrudhus
* Transept
* Travé
* Triforium
* Våpenhus

 |  |
| Monumenttyper | 
* Arbeidskirke
* Basilika
* Dåpskapell
* Kapell
* Katedral
* Kirke
* Kloster
* Korskirke
* Hallkirke
* Langkirke
* Sentralkirke
* Småkirke

 |
| Bygningsdetaljer | 
* Arkivolt
* Bue
* Hvelv
* Kapitél
* Kuppel
* Portal
* Rotunde
* Strebebue
* Stuke
* Støpul
* Søyle
* Takstol
* Takrytter
* Tårn

 |
| Dekorasjon | 
* Freskomaleri
* Glassmaleri
* Ikon
* Innvielseskors
* Kalkmaleri
* Kors
* Krusifiks
* Rosemaling
* Rosevindu
* Skulptur
* Tympanon
* Vannkaster

 |
| Inventar | 
* Alter
* Alterfrontal
* Alterskap
* Altertavle
* Baldakin
* Ciborium
* Døpefat
* Døpefont
* Epitafium
* Ikonostasis
* Kirkeorgel
* Korstol
* Misericordia
* Prekestol
* Sakrarium
* Sedilia
* Tabernakel
* Triptyk
* Votivskip

 |
| Perioder | 
* Tidlig kristen
* Bysantinsk
* Romansk
* Gotikk
* Renessanse
* Barokk
* Rokokko
* Klassisisme
* Historisme
* Nygotikk
* Dragestil
* Sveitserstil
* Jugendstil
* Funksjonalisme
* Modernisme
* Postmodernisme

 |
| Kirker i Norge | 
* Liste over kirker
* Katolske klostre
* Korskirker
* Middelalderkirker i stein (liste)
* Oktogonale kirker
* Stavkirke (liste)

 |


|  |  |
| --- | --- |
| Oppslagsverk/autoritetsdata | Riksantikvaren kulturminne **·** Sentralt stedsnavnregister
 |